CELEX: 31982D0527
Language: el
Date: 1982-07-22 00:00:00
Title: 82/527/EOK: Απόφαση τής Επιτροπής τής 22ας Ιουλίου 1982 περί μέτρων υγειονομικής προστασίας όσον αφορά τίς εισαγωγές νωπού κρέατος από τή Δημοκρατία τής Νότιας Αφρικής

Avis juridique important

|

31982D0527

82/527/EOK: Απόφαση τής Επιτροπής τής 22ας Ιουλίου 1982 περί μέτρων υγειονομικής προστασίας όσον αφορά τίς εισαγωγές νωπού κρέατος από τή Δημοκρατία τής Νότιας Αφρικής  

Επίσημη Εφημερίδα αριθ. L 233 της 07/08/1982 σ. 0039 - 0048 Ισπανική ειδική έκδοση: Κεφάλαιο 03 τόμος 26 σ. 0028  Πορτογαλική ειδική έκδοση : Κεφάλαιο 03 τόμος 26 σ. 0028 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιουλίου 1982  περί μέτρων υγειονομικής προστασίας όσον αφορά τις εισαγωγές νωπού κρέατος από τη Δημοκρατία της Νότιας Αφρικής  (82/527/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή χοιροειδών και βοοειδών και νωπών κρεάτων προέλευσης τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 15,  Εκτιμώντας:  ότι διενεργείται εμβολιασμός κατά τύπων εξωτικού αφθώδους πυρετού σε ορισμένα τμήματα της Δημοκρατίας της Νότιας Αφρικής και ότι από καιρό παρουσιάζονται κρούσματα εξωτικού αφθώδους πυρετού στα εν λόγω τμήματα· ότι από καιρού σε καιρό παρουσιάζεται αφρικανική πανώλη των χοίρων σε ορισμένα τμήματα της χώρας· ότι τα τμήματα αυτά ορίζονται επίσημα περιοχές ελέγχου για τις ασθένειες που προαναφέρθηκαν·  ότι εφαρμόζονται αυστηρά μέτρα, στα οποία συμπεριλαμβάνεται ο έλεγχος μετακινήσεως κατόπιν αδείας όταν μεταφέρονται βοοειδή από την περιοχή ελέγχου του αφθώδους πυρετού· ότι η μετακίνηση βοοειδών αναπαραγωγής ή αποδόσεως από την περιοχή αυτή γίνεται με σύστημα καραντίνας και τοποθετείται σφραγίδα στα ζώα που δηλώνει ότι κατάγονται από την περιοχή αυτή· ότι τα βοοειδή κρεατοπαραγωγής που μετακινούνται από την περιοχή ελέγχου μπορούν να μεταφερθούν, σύμφωνα με τις διατάξεις του νόμου, μόνο σε ένα από τα δύο σφαγεία καραντίνας που βρίσκονται στην Πραιτώρια και στο Μπενόνι·  ότι απαγορεύεται η μετακίνηση χοίρων και νωπού κρέατος χοίρων από την περιοχή ελέγχου της αφρικανικής πανώλης των χοίρων·  ότι τα μέτρα αυτά έχουν σαν αποτέλεσμα τη μείωση του κινδύνου εισαγωγής νωπού κρέατος στην Κοινότητα, το οποίο έχει προσβληθεί από τις παραπάνω ασθένειες· ότι για να μειωθεί περισσότερο ο κίνδυνος αφθώδους πυρετού, αν εγκριθούν τέτοιες εισαγωγές, είναι σκόπιμο να περιοριστούν οι εισαγωγές σε εισαγωγές αποστεωμένου κρέατος βοοειδών μόνο, και να απαγορευθεί η εισαγωγή των παραπροϊόντων από άλλες περιοχές·  ότι, όσον αφορά το κρέας χοιροειδών, είναι επιπλέον απαραίτητο να περιορισθούν οι εισαγωγές μόνο από το νότιο τμήμα της χώρας, ώστε να προστατευθεί η Κοινότητα από την αφρικανική πανώλη των χοίρων·  ότι οι κεντρικές κτηνιατρικές αρχές της Νότιας Αφρικής έχουν διαβεβαιώσει ότι δεν έχουν εκδηλωθεί στις περιοχές από τις οποίες διενεργούνται εξαγωγές, τουλάχιστον εδώ και 12 μήνες πανώλης των βοοειδών, εξωτικός αφθώδης πυρετός, αφρικανική πανώλη των χοίρων, κλασική πανώλη των χοίρων, φυσσαλιδώδης νόσος των χοίρων και ύειος βρουκέλλα και ότι δεν έχει διενεργηθεί εμβολιασμός κατά των ασθενειών αυτών εντός των περιοχών αυτών· ότι η Επιτροπή και τα Κράτη μέλη θα ειδοποιηθούν, το αργότερο εντός 24 ωρών, με τέλεξ ή τηλεγράφημα, ότι διαπιστώθηκε εκδήλωση μιας από τις προαναφερθείσες ασθένειες ή ότι σημειώθηκε αλλαγή της πολιτικής εμβολιασμού κατά των ασθενειών αυτών, ή αλλαγή των ειδικών περιοχών ελέγχου του αφθώδους πυρετού και της αφρικανικής πανώλης των χοίρων·  ότι οι ιδιαίτεροι υγειονομικοί όροι που προκύπτουν από το άρθρο 16 της οδηγίας 72/462/ΕΟΚ για τις εισαγωγές κρεάτων από τη Δημοκρατία της Νότιας Αφρικής, δεν έχουν ακόμα καθορισθεί σε κοινοτικό επίπεδο και αρχίζουν να ισχύουν δύο έτη μετά την αποδοχή τους· ότι, μέχρις ότου αρχίσουν να ισχύουν, τα Κράτη μέλη είναι ελεύθερα να απογορεύσουν τις εισαγωγές νωπών κρεάτων από τη Δημοκρατία της Νοτίου Αφρικής·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απαγόρευση που προβλέπεται στο άρθρο 14 παράγραφος 2 υπό α της οδηγίας 72/462/ΕΟΚ ισχύει για τη Δημοκρατία της Νότιας Αφρικής:  α) όσον αφορά το νωπό κρέας κατοικιδίων βοοειδών:  - σε εκείνο το τμήμα της περιοχής ελέγχου του αφθώδους πυρετού που βρίσκεται στην κτηνιατρική περιοχή Northern και Eastern Transvaal, στην περιφέρεια Ingwavuma της κτηνιατρικής περιοχής Natal και στην περιοχή που συνορεύει με τη Μποτσουάνα στο 28 ° ανατολικό γεωγραφικό μήκος, και  - σε εκείνο το τμήμα της περιοχής ελέγχου του αφθώδους πυρετού της Νοτιοδυτικής Αφρικής/Ναμίμπια που βρίσκεται βορείως της «Red Line» που εκτείνεται από Palgrave Point στα δυτικά μέχρι το Gam στα ανατολικά, και  β) όσον αφορά το νωπό κρέας κατοικιδίων χοιροειδών, στις κτηνιατρικές περιοχές Orange Free State, Highveld, Transvaal, Northern και Eastern Transvaal, καθώς και Ingwavuma και Ubombo της κτηνιατρικής περιοχής Natal και στην Νοτιοδυτική Αφρική/Ναμίμπια.  Άρθρο 2  Εάν Κράτος μέλος επιτρέπει την εισαγωγή στο έδαφός του νωπών κρεάτων κατοικιδίων βοοειδών από τη Δημοκρατία της Νότιας Αφρικής, οι εγκρίσεις αυτές θα εφαρμόζονται μόνο για τις εξής κατηγορίες νωπού κρέατος.  1. Αποστεωμένα νωπά κρέατα, εκτός από παραπροϊόντα, κατοικιδίων βοοειδών που κατάγονται από τη Δημοκρατία της Νότιας Αφρικής (εξαιρουμένων των περιοχών που αναφέρονται στο άρθρο 1 υπό α ανωτέρω) και έχουν σφαγεί εκεί. Τα κρέατα αυτά πληρούν τις απαιτήσεις του αντιτύπου του υγειονομικού πιστοποιητικού του παραρτήματος Α, το οποίο πρέπει να συνοδεύει την αποστολή. Αυτά τα αποστεωμένα νωπά κρέατα δεν πρέπει να εισέρχονται στο έδαφος του Κράτους μέλους εισαγωγής παρά 21 ημέρες τουλάχιστον μετά την ημερομηνία σφαγής των ζώων.  2. Παραπροϊόντα κατοικιδίων βοοειδών που κατάγονται από τη Δημοκρατία της Νότιας Αφρικής (εξαιρουμένων των περιοχών που αναφέρονται στο άρθρο 1 υπό α ανωτέρω και τις κτηνιατρικές περιοχές Transvaal και Northern και Eastern Transvaal) και έχουν σφαγεί εκεί. Τα παραπροϊόντα αυτά πληρούν τις απαιτήσεις του αντιτύπου του υγειονομικού πιστοποιητικού του παραρτήματος Β, το οποίο πρέπει να συνοδεύει την αποστολή. Αυτά τα παραπροϊόντα δεν πρέπει να εισέρχονται στο έδαφος του Κράτος μέλους εισαγωγής παρά 21 ημέρες τουλάχιστον μετά την ημερομηνία σφαγής των ζώων.  3. Νωπά αποστεωμένα ή όχι, συμπεριλαμβανομένων και των παραπροϊόντων, κατοικιδίων χοιροειδών που κατάγονται από τη Δημοκρατία της Νότιας Αφρικής (κτηνιατρικές περιοχές Western Cape, Eastern Cape και Karoo, και Natal (εκτός από τις περιοχές Ingwavuma και Ubombo) και έχουν σφαγεί εκεί. Τα προϊόντα αυτά πληρούν τις απαιτήσεις του αντιτύπου του υγειονομικού πιστοποιητικού του παραρτήματος Γ, το οποίο πρέπει να συνοδεύει την αποστολή. Αυτά τα νωπά κρέατα ή τα παραπροϊόντα δεν πρέπει να εισέρχονται στο έδαφος Κράτους μέλους εισαγωγής παρά 21 ημέρες τουλάχιστον μετά την ημερομηνία σφαγής των ζώων.  4. Νωπά κρέατα, αποστεωμένα ή όχι, συμπεριλαμβανομένων και των παραπροϊόντων, κατοικιδίων μονόπλων, που κατάγονται από τη Δημοκρατία της Νότιας Αφρικής και έχουν σφαγεί εκεί. Τα προϊόντα αυτά πληρούν τις απαιτήσεις του αντιτύπου του υγειονομικού πιστοποιητικού που περιλαμβάνεται στο παράρτημα Δ, το οποίο πρέπει να συνοδεύει την αποστολή.  Άρθρο 3  Η παρούσα απόφαση ισχύει από την 1η Ιανουαρίου 1983.  Άρθρο 4  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 22 Ιουλίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.   ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Νωπών κρεάτων (1) αποστεωμένων σφαγίων κατοικιδίων βοοειδών, εκτός των παραπροϊόντων, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού  Αριθμός αναφοράς πιστοποιητικού καταλληλότητας (2)  Χώρα εξαγωγής: ΔΗΜΟΚΡΑΤΙΑ ΤΗΣ ΝΟΤΙΑΣ ΑΦΡΙΚΗΣ (εκτός από τις περιοχές που αναφέρονται στο άρθρο 1 υπό α της αποφάσεως 82/527/ΕΟΚ της Επιτροπής)  Υπουργείο  Υπηρεσία  Αναφορές  (Προαιρετικό)  Ι. Ταυτότητα των κρεάτων  Κρέατα από Κατοικίδια βοοειδή  (Είδος ζώου)  Είδος τεμαχίων (3)  Είδος συσκευασίας  Αριθμός τεμαχίων ή μονάδων συσκευασίας  Καθαρό βάρος  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) σφαγείου(ων) (2)  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) εργαστηρίου(ων) τεμαχισμού (2)  ΙΙΙ. Προορισμός των κρεάτων  Τα κρέατα αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (4)  Όνομα και διεύθυνση αποστολέα  Όνομα και διεύθυνση παραλήπτη  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνει ότι:  1. Τα ανωτέρω περιγραφόμενα νωπά αποστεωμένα κρέατα κατοικιδίων βοοειδών πρόερχονται από ζώα:  - τα οποία έχουν γεννηθεί και εκτραφεί στη Δημοκρατία της Νότιας Αφρικής και τα οποία ευρίσκονται εκτός των περιοχών που αναφέρονται στο άρθρο 1 υπό α της αποφάσεως της Επιτροπής 82/527/ΕΟΚ, τουλάχιστον κατά τους 12 μήνες προς της σφαγής τους ή από της γεννήσεώς τους στην περίπτωση ζώων κάτων των 12 μηνών,  - τα οποία δεν έχουν εμβολιασθεί κατά του αφθώδους πυρετού κατά τους τελευταίους 12 μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στην απόφαση 82/527/ΕΟΚ της Επιτροπής όσον αφορά την εξαγωγή του κρέατός τους προς ένα Κράτος μέλος· αν αυτά μεταφέρθηκαν με μεταφορικό μέσο, αυτό είχε καθαρισθεί και απολυμανθεί πριν από τη φόρτωση,  - τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατος τους στην Ευρωπαϊκή Οικονομική Κοινότητα,  - τα οποία έχουν σφαγεί στις (ημερομηνία σφαγής).  2. Τα ανωτέρω περιγραφόμενα νωπά αποστεωμένα κρέατα:  - εχουν παραχθεί σε διαφορετικές ημέρες από αυτές κατά τις οποίες παράχθηκαν όσα δεν πληρούν τους όρους που απαιτούνται για την εξαγωγή τους προς την Κοινότητα,  - προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη από +2 ° Κελσίου, τουλάχιστον επί 24 ωρες μετά τη σφαγή και πριν από την αποστέωση,  - εχουν απαλλαγεί από το μεγαλύτερο δυνατό αριθμό προσιτών λεμβογαγγλίων,  - καθ' ολα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέας που δεν πληροί τους όρους για την εξαγωγή προς ένα Κράτος μέλος, οι οποίοι καθοριζονται στην απόφαση 82/527/ΕΟΚ της Επιτροπής.  Έγινε στ στις  Σφραγίδα  (Υπογραφή επίσημου κτηνιάτρου)  (1) «Νωπά κρέατα» ολα τα κατάλληλα για την ανθρώπινη κατανάλωση τμήματα των κατοικιδίων βοοειδών· εξαιρούνται τα απορρίμματα, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια του ψύχους θεωρούνται ως νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ ' εφαρμογή του άρθρου 19 υπό α της οδηγίας 72/462/ΕΟΚ.  (3) Εγκρίνονται για εισαγωγή μόνο τα αποστεωμένα κρέατα κατοικιδίων βοοειδών από τα οποία έχουν αφαιρεθεί όλα τα οστά και ο μεγαλύτερος δυνατός αριθμός προσιτών λεμφογαγγλίων.  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.   ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Παραπροϊόντων (1) βοοειδών, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού  Αριθμός αναφοράς πιστοποιητικού καταλληλότητας (2)  Χώρα εξαγωγής: ΔΗΜΟΚΡΑΤΙΑ ΤΗΣ ΝΟΤΙΑΣ ΑΦΡΙΚΗΣ (εκτός από τις περιοχές που αναφέρονται στο άρθρο 1 υπό α της αποφάσεως 82/527/ΕΟΚ της Επιτροπής και τις κτηνιατρικές περιοχές Transvaal και Northern και Eastern Transvaal)  Υπουργείο  Υπηρεσία  Αναφορές  (Προαιρετικό)  Ι. Ταυτότητα των παραπροϊόντων  Κρέατα από Κατοικίδια βοοειδή  (Είδος ζώου)  Είδος παραπροϊόντων (3)  Είδος συσκευασίας  Αριθμός μονάδων συσκευασίας  Καθαρό βάρος  ΙΙ. Προέλευση των παραπροϊόντων  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) σφαγείου(ων) (2)  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) εργαστηρίου(ων) τεμαχισμού (2)  ΙΙΙ. Προορισμός των παραπροϊόντων  Τα παραπροϊόντα αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (4)  Όνομα και διεύθυνση αποστολέα  Όνομα και διεύθυνση παραλήπτη  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνει ότι:  1. Τα ανωτέρω παραπροϊόντα πρόερχονται από ζώα:  - τα οποία έχουν γεννηθεί και εκτραφεί στη Δημοκρατία της Νότιας Αφρικής και τα οποία ευρίσκονται εκτός των περιοχών που αναφέρονται στο άρθρο 1 υπό α της απόφασεως 82/527/ΕΟΚ της Επιτροπής και των κτηνιατρικών περιοχών Transvaal, Northern και Eastern Transvaal, τουλάχιστον κατά τους τελευταίους 12 μήνες προς της σφαγής τους ή από της γεννήσεώς τους στην περίπτωση ζώων κάτω των 12 μηνών,  - τα οποία δεν έχουν εμβολιασθεί κατά του αφθώδους πυρετού κατά τους τελευταίους 12 μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στην απόφαση 82/527/ΕΟΚ της Επιτροπής όσον αφορά την εξαγωγή του κρέατός τους προς ένα Κράτος μέλος· αν αυτά μεταφέρθηκαν με μεταφορικό μέσο, αυτό είχε καθαρισθεί και απολυμανθεί πριν από τη φόρτωση,  - τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατος τους στην Ευρωπαϊκή Οικονομική Κοινότητα,  - τα οποία έχουν σφαγεί στις (ημερομηνία σφαγής).  2. Τα ανωτέρω περιγραφόμενα παραπροϊόντα:  - εχουν παραχθεί σε διαφορετικές ημέρες από αυτές κατά τις οποίες παράχθηκαν όσα δεν πληρούν τους όρους που απαιτούνται για την εξαγωγή τους προς την Κοινότητα,  - εχουν παραμείνει σε θερμοκρασία ανώτερη από +2 ° Κελσίου επί τρείς τουλάχιστον ωρες,  - καθ' ολα τα στάδια της παραγωγής, συσκευασίας και αποθηκεύσεως έχουν μείνει αυστηρά απομονωμένα από παραπροϊόντα που δεν πληρούν τις απαιτήσεις για την εξαγωγή τους προς ένα Κράτος μέλος, οι οποίες καθορίζονται στην απόφαση 82/527/ΕΟΚ της Επιτροπης.  Έγινε στ στις  Σφραγίδα  (Υπογραφή επίσημου κτηνιάτρου)  (1) «Παραπροϊόντα»: όλα τα κατάλληλα για την ανθρώπινη κατανάλωση νωπά κρέατα των κατοικιδίων βοοειδών εκτός από τα σφάγια.  (2) Προαιρετικό, όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ ' εφαρμογή του άρθρου 19 υπό α της οδηγίας 72/462/ΕΟΚ.  (3) Εγκρίνονται για εισαγωγή παραπροϊόντων από τις περιοχές που αναφέρονται στο άρθρο 1 υπό α της αποφάσεως 82/527/ΕΟΚ της Επιτροπής και από τις κτηνιατρικές περιοχές Transvaal και Northern και Eastern Transvaal.  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.   ΠΑΡΑΡΤΗΜΑ Γ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Νωπών κρεάτων (1) αποστεωμένων ή μη κατοικιδίων, συμπεριλαμβανομένων και των παραπροϊόντων, χοιροειδών, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού  Αριθμός αναφοράς πιστοποιητικού καταλληλότητας (2)  Χώρα εξαγωγής: ΔΗΜΟΚΡΑΤΙΑ ΤΗΣ ΝΟΤΙΑΣ ΑΦΡΙΚΗΣ (Κτηνιατρικές περιοχές Western Cape, Eastern Cape και Karoo και η περιοχή Natal εκτός από τις περιοχές Ingwavuma και Ubombo)  Υπουργείο  Υπηρεσία  Αναφορές  (Προαιρετικό)  Ι. Ταυτότητα των κρεάτων  Κρέατα από Κατοικίδια χοιροειδή  (Είδος ζώου)  Είδος τεμαχίων (3)  Είδος συσκευασίας  Αριθμός τεμαχίων ή μονάδων συσκευασίας  Καθαρό βάρος  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) σφαγείου(ων) (2)  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) εργαστηρίου(ων) τεμαχισμού (2)  ΙΙΙ. Προορισμός των κρεάτων  Τα κρέατα αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (4)  Όνομα και διεύθυνση αποστολέα  Όνομα και διεύθυνση παραλήπτη  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνει ότι:  1. Τα ανωτέρω περιγραφόμενα νωπά κρέατα χοιροειδών πρόερχονται από ζώα:  - τα οποία έχουν γεννηθεί και εκτραφεί στη Δημοκρατία της Νότιας Αφρικής και τα οποία ευρίσκονται στις κτηνιατρικές περιοχές Western Cape, Eastern Cape καθώς και Karoo και Natal (εκτός από τις περιοχές Ingwavuma και Ubombo) τουλάχιστον κατά τους 12 μήνες προ της σφαγής τους ή από της γεννήσεώς τους σήν περίπτωση ζώων κάτω των 12 μηνών,  - τα οποία δεν έχουν εμβολιασθεί κατά του αφθώδους πυρετού κατά τους τελευταίους 12 μήνες,  - τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στην απόφαση 82/527/ΕΟΚ της Επιτροπής όσον αφορά την εξαγωγή του κρέατός τους προς ένα Κράτος μέλος· αν αυτά μεταφέρθηκαν με μεταφορικό μέσο, αυτό είχε καθαρισθεί και απολυμανθεί πριν από τη φόρτωση,  - τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση κατά την οποία δεν διαπιστώθηκε κανένα σύμπτωμα αφθώδους πυρετού,  - τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατος τους στην Ευρωπαϊκή Οικονομική Κοινότητα,  - τα οποία έχουν σφαγεί στις (ημερομηνία σφαγής).  2. Τα ανωτέρω περιγραφόμενα νωπά κρέατα χοιροειδών:  - στην περίπτωση αποστεωμένων ή τεμαχισμένων κρεάτων, έχουν παραχθεί σε διαφορετικές ημέρες από αυτές κατά τις οποίες παράχθηκαν όσα δεν πληρούν τους όρους που απαιτούνται για την εξαγωγή τους προς την Κοινότητα,  - καθ' ολα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέας που δεν πληροί τους όρους για την εξαγωγή προς ένα Κράτος μέλος, οι οποίοι καθορίζονται στην απόφαση 82/527/ΕΟΚ της Επιτροπής.  Έγινε στ στις  Σφραγίδα  (Υπογραφή επίσημου κτηνιάτρου)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων χοιροειδών, τα οποία δεν έχουν υποστεί επεξεργασία με σκοπό τη συντήρησή τους· εν τούτοις, τα κρέατα τα οποία συντηρούνται δια του ψύχους θεωρούνται ως νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ ' εφαρμογή του άρθρου 19 υπό α της οδηγίας 72/462/ΕΟΚ.  (3) Εγκρίνονται για εισαγωγή μόνο τα αποστεωμένα κρέατα κατοικιδίων χοιροειδών που προέρχονται από τις κτηνιατρικές περιοχές Western Cape, Eastern Cape και Karoo καθώς και Natal (εκτός από τις περιοχές Ingwavuma και Ubombo).  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.   ΠΑΡΑΡΤΗΜΑ Δ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Νωπών κρεάτων (1) κατοικιδίων μονόπλων, που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού  Αριθμός αναφοράς πιστοποιητικού καταλληλότητας (2)  Χώρα εξαγωγής: ΔΗΜΟΚΡΑΤΙΑ ΤΗΣ ΝΟΤΙΑΣ ΑΦΡΙΚΗΣ  Υπουργείο  Υπηρεσία  Αναφορές  (Προαιρετικό)  Ι. Ταυτότητα των κρεάτων  Κρέατα από Κατοικίδια μόνοπλα  (Είδος ζώου)  Είδος τεμαχίων  Είδος συσκευασίας  Αριθμός τεμαχίων ή μονάδων συσκευασίας  Καθαρό βάρος  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) σφαγείου(ων) (2)  Διεύθυνση(εις) και αριθμός(οί) κτηνιατρικής εγκρίσεως (2) τού(ών) εγκεκριμένου(ων) εργαστηρίου(ων) τεμαχισμού (2)  ΙΙΙ. Προορισμός των παραπροϊόντων  Τα παραπροϊόντα αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (3)  Όνομα και διεύθυνση αποστολέα  Όνομα και διεύθυνση παραλήπτη  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνει ότι τα ανωτέρω περιγραφόμενα νωπά κρέατα μονόπλων προέρχονται από ζώα που έχουν παραμείνει στο έδαφος της Δημοκρατίας της Νότιας Αφρικής κατά τους 3 τουλάχιστον μήνες προ της σφαγής τους ή από της γεννήσεώς τους, στην περίπτωση ζώων κάτω των τριών μηνών.  Έγινε στ στις  Σφραγίδα  (Υπογραφή επίσημου κτηνιάτρου)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων μονόπλων, τα οποία δεν έχουν υποστεί επεξεργασία με σκοπό τη συντήρησή τους· εν τούτοις, τα κρέατα τα οποία συντηρούνται δια του ψύχους θεωρούνται νωπά.  (2) Προαιρετικό, όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση κατ ' εφαρμογή του άρθρου 19 υπό α της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.